Tiweḍ ict tɣuri amenead i tettwagg, belli inni ittexsen ad d-awyen aṭṭas n jimat (llaykat). Tabridt n uxarres-nnsen tegga ameknaw tenni n Iɣerḍayen, xmi ttexsen ad ḥerḍen x macca. Ca n imerzuten aqqa-yen deg Umarikan d ca n tmura n Uruppa, ufin belli tizemmar ig ittegg bnadem ḥuma ad yaca s lhimmet n jimat. Jarkṭer xminni ittaca s jimat ila netta d ca, ittic-as manaya taycit n “awardi”. D ta d tabridt iḍeffren iɣerḍayen ḥuma ad d-awiyen awardi n “macca”, alaḥsab mayen tenna Daily Mail.
S ijjen tebridt yettwassnen s “imeknawen n leḥsab” i zi iqqnen imerzuten jar “llaykat” d “welmad s uwardi”. Wanita d ijjen wawal aqqa-t di tepsikulujit i yeqqaren belli imsurrufen ttilin ttwaearnen, ttwaseggaden xminni i nettic awal i bab-nnsen.
Alaḥsab tiɣuri-ya tanita eawed, i zi zemmren ad x-as bnan maḥend ad awḍen ɣer ca n tebridin d timayutin i zi ɣa sgenfan zeg imxumbal n umusurref aked tiraccwin tisusyutin ameknaw Facebook d Twiter.
Yenna Upsikulug i yeggin tiɣuri-ya, di tesdawit n NewYork, David Amodio belli “iwdan xmi ttadfen deg isiten-a n traccwin tinamunin ḍeffaren ddsas n welmad s uwardi, ameknaw merra imudar.”
Yenna eawed tarezzut-a tejja-aneɣ a nefhem mayemmi aṭṭas n midden qqnen ixef-nnsen aṭṭas ɣer traccwin tinamunin.
S tɣuri-ya ta, wwḍen ad sfesyen ca n melyun n tefsarin, tteeqqabent ɣer 4168 n midden. Taseḍma n imerzzuten ufin belli renniyen deg wammas n nnumrawat n “llaykat” i yettrajan. Inni isxeddamen tiraccwin tinamunin ameknaw Facebook. Rennin zi tefsarin-nnsen cḥal mma weyyen-d aṭṭas n jimat, mala wer d-weyyen walu, sneqqasen zi tifsarin-nnsen.
ɣer eawed : Amẓiwen – Monsters : Film n Aksel Rifman
kab_Latn kab_Latn kab_Latn kab_Latn kab_Latn kab_Latn kab_Latn